b'\n_START_ARTICLE_\nLudvig 2. af Ungarn\n_START_SECTION_\nBiografi\n_START_PARAGRAPH_\nLudvig var s\xc3\xb8n af den ungarsk-b\xc3\xb8hmiske konge Vladislav 2. i hans tredje \xc3\xa6gteskab med Anne af Foix-Candale. Han blev kronet til tronf\xc3\xb8lger i 1507 og efterfulgte sin far i 1516. Som konge form\xc3\xa5ede han ikke at f\xc3\xa5 kontrol over opsplittelsen af landet, og han blev kontrolleret af rigernes ledende storm\xc3\xa6nd._NEWLINE_En arrogant afvisning af en ambassade fra den osmanniske sultan S\xc3\xbcleyman 1. f\xc3\xb8rte til krig med Det Osmanniske Rige. Ludvig f\xc3\xb8rte de ungarske styrker i det tilintetg\xc3\xb8rende slag ved Moh\xc3\xa1cs, hvor den ungarske h\xc3\xa6r blev besejret af osmannerne. Ludvig blev dr\xc3\xa6bt under tilbagetoget. Da han var barnl\xc3\xb8s, blev han den sidste konge over B\xc3\xb8hmen og Ungarn af den jagiellonske sl\xc3\xa6gt. Kravet p\xc3\xa5 tronen blev overtaget af habsburgerne i form af Ludvigs svoger, den senere tysk-romerske kejser Ferdinand 1.'